Quins speel 10-man; Likkewane bied gholfdag aanMet die klubrugbyseisoen vir die meeste klubs agter die rug word daar nou kwaai planne gemaak om geld vir die komende seisoen in te samel. Die Harlequin-klub in Groenkloof, Pretoria, is op 25 en 26 Augustus die tuiste van die tweede Tshwane-tienmanrugbytoernooi. Die organiseerders verwag selfs groter sukses as verlede jaar toe 40 raakrugby- en rugbyspanne in aksie was. Benewens die premierafdeling word daar ook vir ouman- en sosiale spanne voorsiening gemaak. Groepe vir tienmanrugby bestaan uit 20 spelers met tien op ŉ keer die veld, en vir raakrugby tien met ses op die veld. Belangstellendes kan meer inligting by http://tshwane10s.com/contact-us/ kry. ♦ Die Korrektiewe Dienste-rugbyklub (KD) in Pretoria, beter bekend as die Likkewane, bied sy jaarlikse gholfdag op Donderdag 24 Augustus by die Dienstegholfklub op Thaba Tshwane (die ou Voortrekkerhoogte) aan. Dit word op ŉ beterbal-grondslag beslis. Die afslaan begin 11:00 en die prysuitdeling sal teen 18:00 se kant aan die beurt kom. Besonderhede kan van die voorsitter, Aby Oosthuizen, by 082 464 4940 of [email protected] verkry word, of van Conrad Pretorius by 078 632 6963 of [email protected]